Ilhan Omar

Ilhan Abdullahi Omar është një politikane e Shteteve të Bashkuara, e cila u zgjodh si anëtare e Dhomës së Përfaqësuesve në zgjedhjet afatmesme të nëntorit 2018 në SHBA.

Me origjinë somaleze, familja e saj emigroi nga Somalia drejt SHBA-ve kur ajo ishte vetëm 8 vjeç. Në vitin 1997 ata u zhvendosën familjarisht në Mineapolis. Përpara se të angazhohej politikish, Omar ka punuar si edukatore e komunitetit në Universitetin e Minesotës dhe më pas ka shërbyer si këshilltare politikash në Këshillin Bashkiak të qytetit të Mineapolisit.

Në zgjedhjet afatmesme të nëntorit 2018, Ilhan Omar garoi në Minesota për një vend në Dhomën e Përfaqësuesve, duke përfaqësuar Partinë Demokratike. Së bashku me përfaqësuesen nga Miçigani, Rashida Tlaib, pasi fituan garën zgjedhore, ato u kthyen në gratë e para muslimane të zgjedhura në Kongres.

 Referime 
Kategoria:Biografi amerikane
Kategoria:Politikane amerikane
Kategoria:Politikanë amerikanë